Vila Nova de Santo Andrė

Vila Nova de Santo Andrė () – miestas pietų Portugalijoje, Alenteže, Santjago do Kaseno savivaldybėje, 15 km į šiaurės rytus nuo Sinešo, 2 km nuo Atlanto vandenyno. Yra barokinė Šv. Andriaus bažnyčia (XVIII a.), Švč. Marijos bažnyčia (XIX a., abi senojoje miesto dalyje Aldėjoje). Šalia driekiasi paplūdimiai, telkšo Santo Andrė lagūna (gamtinis draustinis).

 Istorija 
Santo Andrė parapija minima nuo XVI a. Smarkiai nukentėjo nuo 1755 m. žemės drebėjimo. XIX a. vid. gyvenvietę atkūrė Iljavo žvejai. Santo Andrė vasaromis vandenyne būdavo žvejojamos sardinės, o žiemą – kitos žuvys lagūnoje. Vila Nova de Santo Andrė miestas pastatytas 1970 m. pušyno vietoje. Čia įsikūrė darbininkai, dirbantys šalia Sinešo esančiame stambiame naftos chemijos pramonės komplekse. Senoji gyvenvietė, esanti 3 km į rytus nuo Vila Novos, pervadinta į Aldėja do Santo Andrė.História de Santo André, santoandre.pt 2003 m. Vila Novai suteiktas miesto statusas. Lei n.o 75/2003 de 26 de agosto, Elevação de Vila Nova de Santo André à categoria de cidade. N.o 196 – 26 de agosto de 2003 Diário da República – I SÉRIE-A 5.

 Šaltiniai 

Kategorija:Portugalijos miestai